b'\n_START_ARTICLE_\nBeretta BM59\n_START_SECTION_\nZgodovina, zasnova in delovanje\n_START_PARAGRAPH_\nPo drugi svetovni vojni je mnogo dr\xc5\xbeav posku\xc5\xa1alo izdelati pu\xc5\xa1ko, ki bi bila zanesljiva in natan\xc4\x8dna kot ameri\xc5\xa1ka polavtomatska pu\xc5\xa1ka M1 Garand. Italija v tem primeru ni bila izjema, le, da so tam zahtevali oro\xc5\xbeje, ki bi za razliko od\xc2\xa0\xc2\xbbGarandke\xc2\xab\xc2\xa0lahko streljalo tudi rafalno ter bi imelo na cevi name\xc5\xa1\xc4\x8den nastavek za izstreljevanje tromblonskih min. Za novo pu\xc5\xa1ko je bil dolo\xc4\x8den takrat standardni NATOv naboj 7,62x51 NATO oz. .308 Winchester._NEWLINE_Pu\xc5\xa1ka je bila v bistvu le predelan Garand, zanjo pa so celo uporabili ve\xc4\x8dino delov originalne polavtomatske ameri\xc5\xa1ke pu\xc5\xa1ke._NEWLINE_BM59 je bila dokaj zanesljivo oro\xc5\xbeje, ki je delovalo na principu odvoda smodni\xc5\xa1kih plinov, ki so preko plinskega valja, name\xc5\xa1\xc4\x8denega pod cevjo pu\xc5\xa1ke preko dveh vzvodov obra\xc4\x8dali rotacijski zaklep in napenjali oro\xc5\xbeje. S selektorjem ognja je oro\xc5\xbeje delovalo v polavtomatskem ali avtomatskem re\xc5\xbeimu._NEWLINE_Pu\xc5\xa1ka je imela na koncu cevi name\xc5\xa1\xc4\x8den nastavek za izstreljevanje tromblonskih min. Za uporabo tega nastavka pa je bilo potrebno dvigniti tromblonski merek, ki je bil name\xc5\xa1\xc4\x8den tako, da je zaprl pot smodni\xc5\xa1kim plinom v komoro. V primeru, da je strelec pozabil dvigniti merek je sila smodni\xc5\xa1kih plinov mo\xc4\x8dnega naboja za izstreljevanje min popolnoma razdejala oro\xc5\xbeje in po\xc5\xa1kodovala strelca.'